Un fost jucător de la FCSB s-a pronunțat în cazul echipei pregătite de Charalambous: "Este o echipă care funcționează!"
FCSB a câștigat ultimele 3 partide la limită, dar și-a asigurat astfel avantajul față de rivalele la titlu. Jocul bucureștenilor nu a mai încântat spectatorii precum cel prestat în prima parte a campionatului.
Lucian Sânmârtean a vorbit despre formația "roș-albastră". Fostul mijlocaș a spus despre fosta sa echipă faptul că au jucat pentru rezultat, punând accent pe acumularea a cât mai multor puncte.
"Este o echipă care funcționează!"
"Cred că au jucat la rezultat, ăsta este un lucru pozitiv dacă mă întrebi pe mine la victoria asta de care toată lumea spune că este chinuită.Începe ușor ușor să simtă să joace la rezultat, nu are nevoie de spectacol de 3-4-5-0, are nevoie de puncte ca să se mențină la distanță relativ mare.
Se înjumătățesc și lucrurile se pot complica în play-off. Eu cred că a făcut o partidă reușită, o partidă în care a fost în control. A dat șansa adversarului să creadă că se poate mai mult, dar din punctul meu de vedere a controlat pe toată durata partidei.
Într-adevăr, au făcut o primă repriză foarte bună. Și asumarea jucătorilor. Eu cred că în vestiar se discută foarte mult despre acest campionat care este la îndemână și nu riscă niciun jucător.
Lasă puțin spectacolul deoparte și cred că cu siguranță idealul lor este să ia campionatul și sunt foarte, foarte aproape. Este o echipă care funcționează", a spus Lucian Sânmărtean, potrivit celor de la ProSport.